Club Penguin

Pelaaminen

Pingviiniä ohjattiin klikkaamalla hiirellä kentän kohtaa, johon haluttiin suunnata. Myös ovesta sisälle mentiin klikkaamalla. Pingviinit kävelivät kuin oikeat pingviinit.
Pelissä pystyi myös heittämään lumipalloja. Club Penguinissa oli mahdollista myös tanssia, istua ja vilkuttaa. Peli oli saatavilla englanniksi, portugaliksi, ranskaksi, espanjaksi ja saksaksi, mutta halutessaan pystyi kääntämään pelin muillekin kielille, kuten suomeksi, ruotsiksi ja tanskaksi. Koko peli ei kuitenkaan käänny haluamallesi kielelle.

Agentit

Salaiset agentit olivat Club Penguinin vakoojia, joista muut pingviinit eivät olleet tietoisia. Nämä agentit valvoivat turvallisuutta, heidän porttikielloistaan otettiin hieman isompi kanta kuin muilta ja he suorittivat salaisia tehtäviä, joita oli kymmenen. Agenteilla oli vakoilupuhelin, jolla he pääsivät teleportoitumaan joka paikkaan, myös salaiseen päämajaan (EPF command room). Uusi agenttipuhelin tuli 2010. Salaisiksi agenteiksi pääsivät henkilöt, jotka olivat tehtävään sopivia. Ajan myötä lähes kaikki pingviinit olivat salaisia agentteja, koska Internetistä löytyy ohjeet agenttitestin suorittamiseen. Pingviinin täytyi saada kutsu agenttitestiin jo agenttina olevalta pingviiniltä. 
Agenteilla oli käytössään uusi EPF Spy Phone. EPF-agenttien tehtävät tapahtuivat pelitilassa, toisin kuin entisten PSA-agenttien tehtävät. Spy Phone vilkkui punaisena, kun uusi tehtävä alkoi. Tuo uusi tehtävä annettiin tiedoksi Command Roomissa. Sen jälkeen kuljettiin ympäri saarta CP:ssä annettujen ohjeiden mukaan. Kun oikea paikka oli saavutettu, Spy Phone vilkkui vihreänä. Sitä painamalla pääsi minipeliin, jonka ratkaisemalla ansaitsi EPF-mitalin. Niillä saattoi ostaa agenttivaatteita Spy Phonen Elite Gear -osiosta. Vanhoja PSA-tehtäviä voi tehdä Command Roomin VR-huoneesta. Vanhojen tehtävien joukossa oli myös yksi uusi tehtävä. Agenttien pääviholliset olivat Herbert-jääkarhu ja Klutzy-rapu. Herbert oli luonteeltaan ilkeä, Klutzy taas iloinen ja kiltti, mutta uskollinen Herbertin apuri.

Ninjat

Ninjat olivat pingviinejä, jotka olivat pelanneet Card-Jitsu -peliä ansaiten vöitä valkeasta mustaan. Kun pingviini oli saanut mustan vyön, hänen täytyi otella senseitä (opettaja) vastaan. Voittaessaan sensein ninja saa naamion ja pääsyoikeuden salaiseen ninjojen piilopaikkaan. Ninjana voi myös saada uusia voimakortteja (powercards) ja he pystyivät ostamaan amuletin, jolla pääsi pelaamaan Card jitsu fire-, Card jitsu water- ja Card jitsu snow -peliä.

Pufflet

Pufflet olivat pingviinien lemmikkejä, joita ostettiin lemmikkikaupasta. Niitä oli kymmentä eri väriä: sinistä, punaista, mustaa, vihreää, violettia, vaaleanpunaista, keltaista, valkoista, oranssia ja ruskeaa. Lisäksi saatavilla oli myös sateenkaari (läpäisemällä kaikki Puffle Hotelin tehtävät) ja kultainen (poraamalla Mine Cavella). Rekisteröitymättömät pelaajat pystyivät ostamaan vain sinisiä ja punaisia puffleja, niitäkin enintään kaksi. Rekisteröityneet käyttäjät pystyivät ostamaan enintään 20. Niitä hoidettiin virtuaalilemmikin tavoin. Niitä pystyi taluttamaan myös muualla kuin omassa iglussa. Joitakin puffleja voi ottaa mukaan peleihin. Jäsenmaksua maksaneet pelaajat kykenivät ostamaan pufleilleen hattuja. Tavalliset pingviinit saivat member-puffleja ja pufflehattuja koodeilla.
Club Penguinissa järjestettiin Party -nimisiä juhlia, joista sai uuden Keräilypinssin, uusia kalusteita igluun sekä vaatteita pingviinille. Kuuluisia Party-henkilöitä, joista oli postimerkki, olivat PH (lyhennös sanasta: Puffle Handler) Gary (keksijä), Rockhopper (merirosvo), Cadence (DJ), Franky (soittaja), G Billy (soittaja), Petey K (soittaja), Stompin' Bob (soittaja), Aunt Arctic (lehden kirjoittaja), Sensei (ninjojen "opettaja"), Rookie (EPF apuri) ja Herbert (jääkarhu). Klutzy (rapu) oli Party-henkilö, josta ei saanut postimerkkiä.

Maailma

Joihinkin paikkoihin voi päästä vain kartan kautta, ja jotkut paikat olivat löydettävissä vain tiettyinä päivinä.
Joka pelaajalla oli oma iglunsa, jota rekisteröitynyt ja jäsenmaksua maksava pelaaja voi myös sisustaa. Muut pelaajat pystyivät menemään rekisteröitymättömän pelaajan igluun vain, jos pelaaja oli merkitty ystäviin. Ainoastaan rekisteröityneet pelaajat pystyivät tekemään omasta iglustaan kaikille vapaakulkuisen sekä ostamaan sinne tavaroita. 
Lemmikkikauppa (The Pet Shop) sijaitsi Plazassa. Rekisteröityneet pystyivät ostamaan leluja puffleilleen samaisesta kaupasta. Katalogista oli mahdollista ostaa muitakin lemmikkejä.
Club Penguinissa järjestettiin ajoittain juhlia, jolloin lähes koko pelimaailma oli koristeltu. Silloin peliin ilmestyi paikkoja, joihin pääsivät vain jäsenet.
Ninjojen piilopaikkaan (Ninja Hideout) pääsi Dojo Courtyard -alueelta. Sieltä ninjat pystyivät ostamaan ninja-asun, iglun ja huonekaluja.
EPF eli Elite Penguin Force -agenttien tukikohta sijaitsi entisen Sport Shopin, eli Every Phoning Facilityn kohdalla. Agenteilla oli oma salainen päämaja, EPF command room, jossa he pystyivät tekemään agenttitehtäviä. Päämajaan pääsi vakoojapuhelimen ja Everyday Phoning Facilityn kautta. Päämajassa oli myös VR-huone, johon pääsi tube transportin kautta. Siellä oli mahdollista nähdä vuosien 2005, 2007 ja 2010 päämajat. Samasta paikasta alkoi salaisten tehtävien suorittaminen, josta sai palkkioksi erilaisia lahjoja. Pelissä pystyi myös liittymään PSA -agenttiryhmittymään, jossa pystyi suorittamaan tehtäviä.

The Penguin Times

The Penguin Times oli Club Penguinin oma lehti. Se ilmestyi joka torstai, ja kertoi viimeisimmistä tapahtumista kuten kilpailuista, juhlista, uusista alueista ja peleistä. Lehdessä oli myös vitsejä, arvoituksia sekä sarjakuvia, joita voi itse lähettää lehteen. Lehden kirjoittaja oli Aunt Arctic, josta oli myös postimerkki.

Keräilypinssi

Pinssi oli pelin pikkukuva, joka asetettiin pelaajakortin vasempaan yläreunaan. Se vaihtui kahden viikon välein perjantaisin. Pinssit olivat piilotettuina alueille, ja ne saattoivat olla lähes mitä tahansa esineitä tai kuvia. Pinssit olivat valkoreunaisia ja pienikokoisia. Joskus pinssin tuleminen näkyviin vaatii useamman esineen klikkailemista. Niitä voi olla myös piilossa jonkun esineen sisällä. Kaikki pystyivät ostamaan eri maiden lippukuvioisia pinssejä vaatekauppakatalogin takasivuilta. Joitain pinsseja voi saada vain jäsenyydellä (engl. member tai membership)

Kehitys ja historia

Club Penguin syntyi pelistä nimeltä Penguin Chat. Toukokuussa 2013 Club Penguiniin tuli uusi Card-Jitsu Snow.